NaiveNeuron/SloPal huggingface dataset:
B. Bačík, poslanec: (2010-02-05):
Výbor Národnej rady Slovenskej republiky pre verejnú správu a regionálny rozvoj ma určil za spravodajcu k návrhu poslancov Národnej rady Slovenskej republiky Martina Kuruca a Juraja Líšku na vydanie zákona, ktorým sa mení a dopĺňa zákon č. 377/1990 Zb. o hlavnom meste Slovenskej republiky Bratislave v znení neskorších predpisov. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom poslaneckom návrhu zákona. Uvedený poslanecký návrh zákona bol doručený poslancom Národnej rady Slovenskej republiky v stanovenej lehote, čím boli splnené podmienky určené v § 72 ods. 1 zákona o rokovacom poriadku, t. j. doručenie najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona o rokovacom poriadku a podľa legislatívnych pravidiel ho zaradil v súlade § 72 ods. 2 zákona o rokovacom poriadku na rokovanie dnešnej schôdze Národnej rady Slovenskej republiky. Konštatujem, že uvedený poslanecký návrh zákona spĺňa z formálno-právnej stránky všetky náležitosti uvedené v § 67 a 68 zákona o rokovacom poriadku, ako i náležitosti určené v legislatívnych pravidlách. Zo znenia poslaneckého návrhu zákona je zrejmý účel navrhovanej právnej úpravy a všeobecná časť dôvodovej správy obsahuje všetky požadované informácie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku o tom, že po rozprave odporučí uvedený poslanecký návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 11. januára 2010 č. 1426 a podľa § 71 rokovacieho poriadku navrhujem, aby poslanecký návrh zákona prerokovali výbory: Ústavnoprávny výbor Národnej rady a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. Odporúčam, aby určené výbory predmetný poslanecký návrh zákona prerokovali v termíne do 30 dní a v gestorskom výbore do 31 dní odo dňa ich pridelenia. Toľko, pán podpredseda, ako spravodajca k spravodajskej informácii, skončil som, prosím, otvorte rozpravu.
V. Veteška, podpredseda NR SR: (2004-05-20):
Ako prvá v rozprave vystúpi pani poslankyňa Sabolová.
Žiga, Peter, podpredseda NR SR (2023-11-23):
227. Ďakujem, pán minister. Na vaše vystúpenie 15 poslancov s faktickou poznámkou. A ako prvý pán poslanec Dubéci.
Krúpa, Juraj, poslanec NR SR (2020-04-29):
Ďakujem za slovo. Pán poslanec Tomáš, musím uznať, ste naozaj skvelý demagóg. To je niečo obdivuhodné, ako dokážete naozaj prekrúcať fakty a pracovať s nimi a prezentovať ich úplne opačne, ako sú. Keby som mal naozaj sa k tomu nejak k všetkému vyjadriť a zanalyzovať, čo ste povedali za tých desať minút, tak by som potreboval raz toľko času, ale to by sme potom v tomto parlamente nič iné nerobili, len reagovali na všetky obvinenia a nejaké prekrúcania, ktoré tu stále počúvame, a jednoducho by sme sa úplne stratili v tom, čo naozaj chceme, a teda riešiť situáciu, ktorá tu je. No a keď tu hovoríte o kvalite programového vyhlásenia vlády a o tom, že je akési všeobecné; viete, ja si spomínam na vaše predošlé vlády a na vaše predošlé programové vyhlásenia vlády, keď ešte ako úradník sme dostávali priame pokyny od vedenia, vašich ministrov, aby tie materiály do toho programového vyhlásenia vlády boli čo najvšeobecnejšie a aby to jednoducho sa nejakým spôsobom spracovalo tak, aby tam nebolo moc konkrétností; viete prečo? A takže tu už by sa, tak možno by som povedal toľko, že pravdepodobne asi ide o tie skúsenosti, ktoré máte vy s vašimi predošlými ministrami, s vašimi predošlými vládami a s tým, ako to celé fungovalo. A ja si zároveň ani nespomínam na jeden jediný odpočet, ktorý by vy alebo vaša vláda urobila s vaším programovým vyhlásením vlády alebo nejakého toho vládneho obdobia, ktoré ste vy vládli. A ešte vás chcem tak poprosiť, keď už sme tu pri takýchto formalitkách, prosím vás, len vás tak upozorním, môžte potom informovať aj vášho predošlého ministra Boreca, že už nie je plukovník, a týmto pozdravujem aj provianťáka, skladníka a desiatnika Danka. Ďakujem. (Potlesk.)
Bugár, Béla, podpredseda NR SR (2018-09-20):
Prezentujme sa a hlasujme. (Hlasovanie.) Prítomných 134 poslancov, za 113, proti 14 poslancov, 7 sa zdržali hlasovania. Uznesenie sme schválili. Panie poslankyne, páni poslanci, chcem vás informovať, že poslanci, členovia poslaneckého klubu za hnutie Obyčajní ľudia a nezávislé osobnosti podali návrh na zmeny v zložení výboru Národnej rady Slovenskej republiky . Návrh máte rozdaný ako tlač 1126. Na základe dohody z poslaneckého grémia v mene predsedu Národnej rady podávam návrh na zaradenie tohto nového bodu do programu 34. schôdze. Prosím, prezentujme sa a hlasujme. (Hlasovanie.) Prítomných 134 poslancov, za 127, 1 proti, 4 sa zdržali, 2 nehlasovali. Konštatujem, že bod sme zaradili, teda pristúpime k jeho prerokovaniu. V tejto tlači, ako vidíte, poslanci navrhujú odvolať poslanca Ota Žarnaya z funkcie člena výboru pre nezlučiteľnosť funkcií a zvoliť do tohto výboru poslanca Alana Suchánka. Chce sa niekto k tomuto vyjadriť? Nie. Áno? Pán poslanec Žarnay, nech sa páči, musíte prísť, je rozprava, nech sa páči, máte slovo. A zároveň končím možnosť sa prihlásiť do rozpravy.
R. Madej, poslanec: (2008-10-22):
K tým prídavkom na dieťa. Pred rokom 2004, do konca decembra 2003 bol prídavok na dieťa pre deti z nízkopríjmových rodín 890 Sk a v niektorých prípadoch aj viac. Od 1. januára 2004 ste zaviedli rovnakú výšku prídavku na dieťa 500 Sk. To je vaša sociálna politika. Hovoríte o valorizácii. V roku 2004 ste valorizovali prídavok na dieťa o 40 Sk. V roku 2005 a v roku 2006 ste prídavok na dieťa nevalorizovali, dámy a páni, z opozície, nevalorizovali. Vrátili ste do štátnej kasy miliardy korún z ministerstva práce, ktoré pán Kaník s radosťou vrátil, pretože nemusel dať ľuďom. To ste robili. Zrušili ste valorizačný mechanizmus pri prídavkoch na dieťa. Jednoducho dalo sa to zákonom, rovnaká suma každý rok, bez ohľadu na to, že rastú náklady. Na druhej strane tu máme návrh zákona, v ktorom sa automaticky, v tomto zákone, zvyšuje prídavok na dieťa o 100 Sk. To vám je po takomto období malá suma s prihliadnutím na to, ako ste vy valorizovali prídavky na dieťa? Je to svojím spôsobom veľmi pokrytecké, všetky vystúpenia kolegov z opozície, s prihliadnutím na tieto skutočnosti. Zrušili ste valorizačný mechanizmus, tu sa do zákona zavádza. Operujete eurami a slovenskými korunami. A zase strašíte ľudí a aj vy svojím spôsobom vyvolávate paniku, a vám tá panika vyhovuje, o raste cien. Druhá vec je úloha vlády, aby k rastu cien spojených s premenou meny zo slovenskej koruny na eurá, samozrejme, nedošlo, či hovoríme o 100 Sk alebo o 3,3 eura, alebo neviem, koľko to po zaokrúhlení bude. Myslím si, že podstatné je, že v percentuálnom vymedzení veľmi výrazne rastie prídavok na dieťa. A verím, že bude rásť aj naďalej. Keď si porovnáte to, čo ste robili vy, a to, čo sa teraz dáva ľuďom, ja si myslím, že takéto konanie a takýto návrh zákona, dámy a páni, je len naprávanie aj vašich chýb za minulé obdobie, ale súčasne realizácia vládneho programu, pretože sa úprimne snažíme pridať ľuďom. Čo sa týka príspevku pri narodení dieťaťa a príplatku k príspevku pri narodení dieťaťa, zase je pre mňa veľmi... (Vystúpenie prerušené predsedajúcim.)
P. Miššík, poslanec: (2007-10-23):
Pán podpredseda, toto je naozaj veľmi vážna vec a v tomto výbore hlasovali nielen poslanci opozície.
Paška, Pavol, predseda NR SR (2012-06-21):
Pán poslanec Viskupič.
Krajcer, Daniel, minister kultúry SR (2010-11-30):
Ďakujem pekne. Pán predseda, vážené dámy, vážení páni, návrh zákona o Rozhlase a televízii Slovenska sa predkladá na základe programového vyhlásenia vlády, v ktorom sa o. i. uvádza, že vláda sa zaväzuje vytvoriť... (Prerušenie vystúpenia predsedajúcim.)
Blanár, Juraj, podpredseda NR SR (2023-02-10):
Ďalší s faktickou poznámkou, pán poslanec Fecko.
Bugár, Béla, podpredseda NR SR (2017-11-29):
Na vystúpenie pani poslankyne s faktickými poznámkami traja, končím možnosť sa prihlásiť. Pán poslanec Kollár, nech sa páči.
Blanár, Juraj, podpredseda NR SR (2021-10-20):
Posledná faktická poznámka, od pána poslanca Slobodu.
Kuffa, Filip, poslanec NR SR (2021-04-30):
Ale nestihnem už, ja potom ešte v rozprave vystúpim k tým veciam, lebo už nestihnem reagovať. Ďakujem.
Vaľová, Jana, poslankyňa NR SR (2013-03-20):
Poprosím, pán predseda, teraz dajte hlasovať o návrhu pani poslankyne Gibalovej.
Viskupič, Jozef, poslanec NR SR (2016-06-07):
Ďakujem, pán predsedajúci. Ja si presne myslím opak, napriek predrečníkom, že výroková logika sedí ako päsť na oko. A tá výroková logika znie, že ak niekto, je to aj taká slovenská ľudová múdrosť, ako sa niekto bude správať k piatim korunám, tak sa bude správať k piatim miliónom. Čiže absolútne jasný príklad, že keď sa niekto dokáže tak exponovať pri sto päťdesiatich eurách, čo dokáže robiť, ak sa jedná o dvojmiliónový odpočet, resp. v rámci toho konkrétneho roku o osemmiliónový balík peňazí, ktorý navyše minister vnútra hovorí, že v dobe cashu, pri vyplácaní konkrétne neexistoval dôkaz, tak ich zaplatil cash. Čiže logika, ako sa niekto správal k sto päťdesiatim eurám, sa správal aj k týmto miliónom. Totižto pri tejto debate je veľmi dôležité nestratiť ten jasný cieľ, a to je, že na zakrytie kauzy miliónovej bolo treba niekoho do toho namočiť a, bohužiaľ, do toho namočili premiéra tejto krajiny. A premiér namiesto toho, aby odišiel z bytu daňového podvodníka, tam zostáva a minister vnútra to kryje. To je celý, jednoznačný a logický záver aj tejto schôdze. Keby ste z funkcie odišli, nemusíme sa tu navzájom zdržovať a nemusí byť schôdza o odvolávaní ministra vnútra za politickú zodpovednosť pri vyšetrovaní tejto kauzy. Ďakujem.
Mazurek, Milan, poslanec NR SR (2018-05-25):
Ďakujem ti, Marian, ešte raz za vystúpenie. Mňa len mrzí jedna vec, že rokujeme naozaj o dôležitej veci. Vyšlo to takto na poobede na piatok, sme v podstate v parlamente už osamotení, nikto to nepočúva, ale verím, že si to buď pozrú tí poslanci SMER-u a vládnej koalície, ako aj poslanci OĽANO z archívov, alebo to možno teraz sledujú niekde doma na televízoroch, lebo už aj o takých situáciách som počul. No každopádne v tomto prípade ide o bezpečnosť Slovenskej republiky. Po tom, ako tu bolo odhalené, aká v skutočnosti veľká a obludná sieť protinárodných, protikresťanských organizácií presadzujúcich tie najzvrátenejšie, najhoršie hodnoty, aké si len vieme v mysli predstaviť, dovoz Afričanov, islamistov, aby tu znásilňovali ženy, aby tu vraždili, unášali deti, aby tu jednoducho páchali teroristické útoky, podpora všetkých tých úchyláckych hnutí, ako si to hovoril, keď jednoducho chlap sa rozhodne, že je žena a nechá si urobiť prsia a podobné zvrátenosti, ktoré v normálnej spoločnosti ešte pred dvadsiatimi, tridsiatimi rokmi nikto, nikto ani len nepredpokladal, že môžu nastať. Veď predsa keby pred dvadsiatimi, tridsiatimi, možno štyridsiatimi rokmi niekto niekomu povedal na verejnosti, že, počuj, o 40 rokov tu budú chlapi nahí v kožených trenkách pochodovať po námestiach s dúhovou vlajkou a oslavovať svoju zvrhlosť, svoju inakosť, chodiť tu chlapi v podpätkoch a chlapi v kožených rôznych remencoch a, neviem, v iných zvrátenostiach, ktoré napadnú len v tých najhorších, najzvrátenejších hlavách, tak by ten človek povedal: ty si blázon, ty to nemáš v hlave v poriadku, čo to trepeš? A teraz po dvadsiatich piatich rokoch masírovania za pomoci médií a mimovládnych organizácií to berieme ako úplne bežnú vec. Úplne bežnú vec, že chlapi s holými zadkami behajú po námestiach a tvária sa, že sú v pohode a že to my vlastne sme tí neznášanliví a zlí, a takýmto spôsobom chcú na seba jednoducho upútať pozornosť. A toto je len začiatok, to príde k úplne ďaleko horším veciam, keď sa tomu nepo... (Prerušenie vystúpenia časomerom.)
P. Hrušovský, predseda NR SR: (2005-02-08):
M. Abelovský, poslanec: Ak som dobre rozumel, teraz sme hlasovali o bode 1 o tom druhom odseku.
Ledecký, Vladimír, poslanec NR SR (2023-12-18):
Ďakujem pekne a tiež by som rád reagoval na poslanca pána Hargaša. Ako spomínal, je tam uvedené v dôvodovej správe, že to nebude mať žiadny vplyv na podnikateľské prostredie, tak sa pýtam, že načo to robíme, keď ani pozitívny vplyv to nebude mať, alebo komu teda ideme pomáhať, ak chceme budovať cestovný ruch, nie práve malým a stredným podnikateľom? Tak malým, stredným podnikateľom nechceme pomáhať. Nechceme pomáhať tým nenávideným neziskovkám, hoci gro športu vedú neziskové organizácie, a tak potom kto nám ostáva? Tak ostanú nám už len oligarchovia. A to naozaj im len chceme pomáhať? Viete, ja som bol, keď vznikalo ministerstvo MIRRI minulé volebné obdobie, a pamätám si tuná v Národnej rade, ako ste hovorili o vytváraní pracovných miest, o navyšovaní štátnych úradníkov, ako ste hovorili, aké je to zbytočné, aké sa teplé miestečká tvoria. A tí, čo najviac kričali, alebo ten, čo najviac kričal, je teraz minister nového ministerstva. Tak pokiaľ by nemal vyoperovanú hanbu, tak asi, asi by to ministerstvo zrušil alebo minimálne, minimálne na to ministerstvo nenastúpil. A čo ešte, ešte viac ma udivilo, že napriek tomu, že dotyčný minister kričal, aké, aké je to zlé, aké je to nedobré, ako navyšujeme pracovné miesta v štátnej správe, tak v novom rozpočte má viac ako dvesto pracovných miest navyše na danom ministerstve. Tak to hovorí asi o vše... za všetko. Ďakujem.
P. Minárik, poslanec: (2008-09-23):
Pri uvádzaní návrhu tohto zákona bolo v sále prítomných toľko poslancov HZDS ako poslancov SDKÚ. Súčet poslancov tiež pri uvádzaní, ale aj teraz, teraz dokonca poslancov koaličnej SNS a HZDS je menší ako poslancov opozície. Ďakujem.
Paška, Pavol, predseda NR SR (2014-10-21):
(Hlasovanie.) 138 prítomných, 83 za, 55 sa zdržalo. Návrhy sme schválili.
Jurinová, Erika, podpredsedníčka NR SR (2015-06-30):
Pán poslanec Zajac, nech sa páči s reakciou.
Hrnčiar, Andrej, podpredseda NR SR (2018-12-06):
Dávam slovo spravodajkyni, ktorú určil navrhnutý gestorský výbor pre vzdelávanie, vedu, mládež a šport, poslankyni Adriane Pčolinskej.
Grendel, Gábor, podpredseda NR SR (2022-06-28):
Ďakujem, pán poslanec. Dávam slovo spravodajcovi, ktorého určil navrhnutý gestorský výbor pre sociálne veci, pánovi poslancovi Milanovi Mazurekovi.
Hrušovský, Pavol, podpredseda NR SR (2011-09-08):
Nevykrikujte, páni poslanci!
M. Mamojka, poslanec: (2009-04-22):
Zákonom č. 458/2000 Z. z. o zriadení Špeciálneho súdu a Úradu špeciálnej prokuratúry a o zmene a doplnení niektorých zákonov bol zriadený Úrad špeciálnej prokuratúry, a to od 1. septembra 2003. Podľa § 38 ods. 1 zákona č. 153/2001 Z. z. v znení zákona č. 458/2003 Z. z. Úrad špeciálnej prokuratúry je osobitnou súčasťou Generálnej prokuratúry Slovenskej republiky s pôsobnosťou pre celé územie Slovenskej republiky. Na čele Úradu špeciálnej prokuratúry je špeciálny prokurátor, prostredníctvom ktorého generálny prokurátor Slovenskej republiky riadi činnosť Úradu špeciálnej prokuratúry. Špeciálny prokurátor riadi a kontroluje činnosť prokurátorov Úradu špeciálnej prokuratúry a ostatných osôb určených na plnenie úloh Úradu špeciálnej prokuratúry. Podľa § 24a ods. 1 zákona č. 154/2001 Z. z. o prokurátoroch a právnych čakateľoch prokuratúry v znení zákona č. 458/2003 Z. z. špeciálneho prokurátora volí do funkcie Národná rada Slovenskej republiky na návrh generálneho prokurátora Slovenskej republiky na základe výberového konania. Funkčné obdobie špeciálneho prokurátora je päť rokov. Za špeciálneho prokurátora môže byť zvolený iba prokurátor Generálnej prokuratúry Slovenskej republiky, ktorý má platné osvedčenie Národného bezpečnostného úradu na oboznamovanie sa s utajovanými skutočnosťami stupňa utajenia Prísne tajné. Národná rada Slovenskej republiky uznesením č. 920 z 12. mája 2004 zvolila JUDr. Dušana Kováčika do funkcie špeciálneho prokurátora. Oprávnenie vykonávať funkciu špeciálneho prokurátora zanikne 31. augustom 2009. Výberové konanie na funkciu špeciálneho prokurátora bolo vyhlásené 20. novembra 2008. V určenej lehote sa prihlásili štyria uchádzači. Výberové konanie sa uskutočnilo 25. februára 2009. Výberová komisia dospela k záveru, že jeden z uchádzačov nespĺňa odborné predpoklady na výkon funkcie špeciálneho prokurátora a odporučila generálnemu prokurátorovi poradie troch uchádzačov na výber. Generálny prokurátor rešpektoval poradie uchádzačov určené komisiou a na voľbu do Národnej rady Slovenskej republiky navrhol prvých dvoch. Kandidáti navrhnutí generálnym prokurátorom Slovenskej republiky na voľbu do funkcie špeciálneho prokurátora v Úrade špeciálnej prokuratúry spĺňajú zákonom ustanovené podmienky na výkon tejto funkcie. Základné údaje o kandidátoch sú uvedené v predloženom návrhu na voľbu a v životopise. Materiál obsahuje súhlasy kandidátov s návrhom na voľbu. Materiál obsahuje takisto osobné údaje a z tohto dôvodu sa jeho časť nesprístupňuje s poukazom na zákon č. 428/2002 Z. z. o ochrane osobných údajov v znení neskorších predpisov. Ide, vážené dámy a páni, o dvoch kandidátov. Je to JUDr. Dušan Kováčik, terajší špeciálny prokurátor. A ďalším uchádzačom je pán Mgr. Peter Šufliarsky. Všetky identifikačné dáta, údaje máte všetci pred sebou. Pán predseda, skončil som.
Laššáková, Jana, podpredsedníčka NR SR (2015-07-01):
Páni poslanci, vykonal to za mňa pán poslanec Hlina, ale začíname rokovať ďalej, tak vás poprosím o pokoj. Nech sa páči, pán poslanec.
Paška, Pavol, predseda NR SR (2012-10-26):
Hlasujeme. (Hlasovanie.) 133 prítomných, 116 za, 9 proti, 8 sa zdržali. Sme v treťom čítaní . Otváram rozpravu. Nemám prihlášku do rozpravy. Vyhlasujem ju za skončenú a budeme hlasovať o návrhu ako o celku.
A. Belousovová, podpredsedníčka NR SR: (2009-12-09):
Faktické poznámky na vystúpenie pána poslanca Slotu majú pani poslankyňa Tóthová, pán poslanec Korba, Švidroň. Končím možnosť prihlásiť sa s faktickými poznámkami. Pani poslankyňa Tóthová, máte slovo.
Laurenčík, Milan, podpredseda NR SR (2021-05-07):
Ďakujem. Prosím, zaujmite miesto pre spravodajcu. Ja teraz otváram rozpravu, do ktorej som dostal písomnú prihlášku. Za poslanecký klub Sloboda a solidarita sa prihlásil pán poslanec Ondrej Dostál a ako jednotliví rečníci – pán poslanec Milan Mazurek. Pán poslanec Dostál, nech sa páči, máte slovo.
Ridoško, Jaroslav, poslanec NR SR (2017-06-14):
Ďakujem pekne, pán predsedajúci. Vážené pani poslankyne, páni poslanci, ja snáď na konci rozpravy len dve-tri vety. Táto koalícia, ktorej súčasťou je Slovenská národná strana, je kritizovaná, že obmedzujeme, zakazujeme a tak ďalej. Keď chceme niečo uvoľniť a zjednodušiť, tak vidím, že je problém. A my práve chceme zjednodušiť podnikateľom, znížiť ich regulačné zaťaženie tým, že postupne budeme zvyšovať počet registračných pokladníc virtuálnych. Prirodzene vieme, že je to beh na dlhé trate a že to nebude hneď. Ale aj o lietadle kedysi povedali, že nikdy nemôže vzlietnuť. A tak ja dúfam, že v budúcnosti sa budeme všetci čudovať, že ako je možné, že nepoužívame všetci virtuálne registračné pokladnice a že sa kedysi používali elektronické. Ďakujem.
Gajdoš, Peter, minister obrany SR (2016-12-01):
Vážený pán podpredseda, vážené panie poslankyne, páni poslanci, vážená pani poslankyňa Shahzad, odpoveď na vašu otázku. Ministerstvo obrany Slovenskej republiky považuje Dohovor OSN o právach osôb so zdravotným postihnutím za výrazný prínos v oblasti ľudských práv a základných slobôd a cieľov, s cieľom odstránenia akejkoľvek diskriminácie osôb so zdravotným postihnutím formou podpory tak, aby boli zachované ich práva, rovnosť a dôstojnosť. Vykonávanie dohovoru zabezpečuje Ministerstvo obrany Slovenskej republiky v rozsahu svojej pôsobnosti vymedzenej zákonom č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov. Vo vzťahu k tejto pôsobnosti sa na implementáciu dohovoru vzťahuje výhrada, ktorá bola uplatnená Slovenskou republikou pri uložení ratifikačnej listiny k dohovoru u depozitára. Výhrada sa týka rozsahu aplikácie čl. 27 ods. 1 písm. a) dohovoru a na jej základe sa zákaz diskriminácie na základe zdravotného postihnutia pri stanovovaní podmienok náboru, prijímania do práce a trvania zamestnania neuplatňuje, okrem iného pri prijímaní do služobného pomeru príslušníkov Ozbrojených síl Slovenskej republiky. Záverečné odporúčania Výboru OSN pre práva osôb so zdravotným postihnutím sa netýkajú pôsobnosti Ministerstva obrany Slovenskej republiky. I napriek tomu Ministerstvo obrany Slovenskej republiky plní úlohu v súvislosti s implementáciou tohto dohovoru v súlade s východiskovou správou, ako aj s Národným programom rozvoja životných podmienok osôb so zdravotným postihnutím. Tieto úlohy sa týkajú najmä oblasti zdravia a rehabilitácie vojenských veteránov s tým, že uvedeným osobám zabezpečuje rezort Ministerstva obrany Slovenskej republiky poskytnutie vyšetrenia a kontroly zdravotného stavu, dispenzárnu starostlivosť a liečebnú starostlivosť po návrate z výkonu vojenskej služby mimo územia Slovenskej republiky, ako aj rekreačnú a kúpeľnú starostlivosť. Súčasne sa podieľa na presadzovaní ideí, vyjadrených dohovorom, týkajúcich sa odstraňovania negatívnych stereotypov na základe zdravotného postihnutia formou internej prednáškovej činnosti na tému ľudských práv. Ministerstvo obrany Slovenskej republiky nominovalo kontaktnú osobu na základe uznesenia vlády Slovenskej republiky č. 103 z 20. februára 2013 k návrhu na zriadenie hlavného kontaktného miesta pre problematiku vykonávania Dohovoru OSN o právach osôb so zdravotným postihnutím. Jej úlohou je zabezpečovanie implementácie tohto dohovoru v pôsobnosti Ministerstva obrany Slovenskej republiky a spolupráca s hlavným kontaktným miestom. Táto spolupráca bola zo strany Ministerstva obrany Slovenskej republiky realizovaná v predchádzajúcom období a v ďalšom období bude zabezpečené jej pokračovanie. Ďakujem.
Grendel, Gábor, poslanec NR SR (2017-10-13):
Ďakujem, pán predsedajúci. Vážené panie poslankyne, vážení páni poslanci, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajcu k návrhu zákona o obecnom zriadení, tlač 711. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 24. novembra a v gestorskom výbore do 27. novembra 2017. Pán predsedajúci, otvorte, prosím, všeobecnú rozpravu.
Vons, Peter, poslanec NR SR (2022-12-21):
Ďakujem veľmi pekne. Ja sa chcem poďakovať kolegom, ktorí sa podieľali na tomto pozmeňováku, hlavne kvôli tomu, k tej oblasti v tých fitnescentier, pretože v prvom momente, keď sa ten pozmeňovák tvoril, tak, samozrejme, boli tam zaradené rôzne športové zariadenia a mnohí majitelia fitnescentier si mysleli, že automaticky sa to bude vzťahovať aj na nich. Viem, že kolegovia, aj Karol Kučera a ďalší vyvinuli veľké úsilie a požia..., by som povedal, ešte presadzovali to, aby sa aj fitnescentrá dostali do tej sadzby, že budú mať zníženú dépeháčku, tak im za to, samozrejme, ďakujem. Ďakujem aj ministerstvu financií, že na toto pristúpilo. Ja si myslím, že fitnescentrá si to určite zaslúžia, pretože, ako tu už bolo spomenuté, samozrejme, nikto nevedel, ako s pandémiou bojovať a prijali sa také opatrenia, ako sa prijali. Fitnescentrá spolu s gastrom boli ako prvé zatvárané a posledné otvárané, takže, samozrejme, utrpeli fitnescentrá straty. Viem, o čom hovorím, pretože kým som nenastúpil do Národnej rady, som viac ako 30 rokov podnikal v tejto oblasti. Fitnescentrá sú ešte špecifické aj v tom, že sú to, dá sa povedať, pomerne veľké priestory, podobne ako sú športové haly, zimné štadióny a tak ďalej, čiže náročné aj na energiu a vieme, že teraz tie ceny energií pôjdu hore, tak aj toto zníženie DPH aspoň čiastočne pomôže nahradiť alebo zvýšiť ten príjem na to, aby mohli kryť aj tieto náklady. Pretože áno, môžeme aj zvyšovať nejakú cenu, ale tá cena je takisto limitovaná od možnosti tých jednotlivých klientov v jednotlivých regiónoch. Takže ja ešte raz kolegom ďakujem a verím, že tento pozmeňovák prejde a teším sa, že to aspoň troška pomôže majiteľom fitnescentier.
P. Paška, predseda NR SR: (2010-02-03):
(Hlasovanie.) 131 prítomných, 103 za, 1 proti, 27 sa zdržalo. Konštatujem, že návrh sme schválili. Pani poslankyňa Laššáková uvedie hlasovanie v prvom čítaní o zákone č. 7/2005 Z. z. o konkurze a reštrukturalizácii, je to tlač 1485.
Galis, Dušan, poslanec NR SR (2011-02-08):
Pán poslanec Přidal, čo sa týka tých zápasov, čo ste hovorili, že by mali byť vysielané v STV 3, tak problém bol v tom, že STV 3 nekúpila televízne práva. A potom, keď chcela kúpiť televízne práva, už boli predané. Čiže to nebolo o ochote vysielať alebo nevysielať, ale bolo to o predaji televíznych práv a na tom to skončilo.
Kmec, Stanislav, poslanec NR SR (2019-02-08):
Ďakujem. Zápisnica o výsledku tajného hlasovania o návrhu na voľbu člena Rady pre štátnu službu, ktoré sa konalo 7. februára 2019. Na tajné hlasovanie o návrhu na voľbu člena Rady pre štátnu službu bolo vydaných a poslanci si osobne prevzali 132 hlasovacích lístkov, teda na voľbe bolo prítomných 132 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu člena Rady pre štátnu službu 1 z poslancov neodovzdal hlasovací lístok, zo 131 odovzdaných hlasovacích lístkov boli 2 neplatné. Zo 129 platných hlasovacích lístkov overovatelia zistili, že o návrhu na voľbu Zuzany Šabovej za členku Rady pre štátnu službu hlasovalo za 101 poslancov, proti 7 poslancov, zdržalo sa hlasovania 21 poslancov. Na voľbu člena Rady pre štátnu službu je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bola za členku Rady pre štátnu službu zvolená Zuzana Šabová. Overovatelia poverujú svojho člena Stanislava Kmeca oznámiť výsledok hlasovania Národnej rade Slovenskej republiky.
Glváč, Martin, podpredseda NR SR (2019-09-13):
Ďakujem. S faktickou poznámkou nikto. Končím možnosť prihlásiť sa. Pýtam sa, či sa chce prihlásiť niekto ústne. Jeden, nikto, jeden poslanec. Končím možnosť prihlásiť sa. Nech sa páči, pán poslanec Marosz.
Viskupič, Marián, poslanec NR SR (2020-11-05):
Ďakujem pekne za slovo. V rozprave vystúpila pani poslankyňa Anna Zemanová, ktorá predložila doplňujúci návrh k návrhu na pridelenie návrhu zákona výborom tak, aby návrh prerokoval aj výbor pre pôdohospodárstvo a životné prostredie. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Ľ. Petrák, poslanec: (2008-01-30):
Ak dovolíte, vyjadrím sa k slovu „lož“, ktoré predniesol pred chvíľočkou aj pán poslanec Kužma. Ak môžeme hovoriť o lži ako o pracovnej metóde, tak určite sa to dá stiahnuť na vaše tvrdenia, že sa nedala odhadnúť odmena, ktorá má byť vyplatená poradcovi. Ako ste nevedeli odhadnúť maximálnu hranicu, ktorá môže byť vyplatená poradcovi, ak bol hrubý odhad trhovej hodnoty 6 mld. až 8 mld. korún, pričom sám hovoríte, že to je horná hranica? Tak ak by ste použili spodok z tej hornej hranice, tak pravdepodobne to nedosiahnete. Ak by ste z tohto vychádzali, tak tú odmenu poradcovi viete úplne kvalifikovane odhadnúť a nemuseli by ste mať problémy s výberom poradcu na základe ceny. Ja som čakal, aké bude vaše vystúpenie po mediálnych úvodoch, ako nás rozdrvíte napadrť, no môžem konštatovať, že nepodarilo sa to. Pán poslanec Miššík, strieľali ste slepými nábojmi. A musím povedať, že okrem toho, že tu zaznel takmer celý manuál komunikačný strany SDKÚ, musím povedať, zabudli ste ešte na jedno, na potrebu brániť demokraciu.
Hrnčiar, Andrej, podpredseda NR SR (2016-10-20):
Ďakujem pekne. Takže 18.59 hod., pán poslanec Sopko asi bude rozprávať dlhšie ako jednu minútu, takže končím dnešný rokovací deň. Ešte chcem pripomenúť, že v rámci schváleného programu zajtra v piatok 21. októbra sa od 9.00 hod. budú prerokovávať body 32 až 35. Sú to zákony z dielne ministerstva životného prostredia. (Prerušenie rokovania o 19.00 hodine.)
Ďuriš Nicholsonová, Lucia podpredsedníčka NR SR (2017-04-06):
(Povedané súbežne s predsedajúcim.) ... ktorí by si chceli pozrieť, nech sa páči, do kinosály.
Martvoň, Anton, poslanec NR SR (2015-09-22):
Ďakujem pekne, pán predsedajúci. Pán poslanec Hlina, keďže ste spomenuli Dolnú Oravu, Podbiel a padajúci most, len pre korektnú informáciu mi nedá nespomenúť jednu vec: 9. septembra nastal problém s mostom v Podbieli. Do ôsmich dní, do ôsmich dní vďaka ministrovi dopravy pánovi Počiatkovi a županovi Jurajovi Blanárovi bol most nielen vyriešený, ale aj postavený dočasný most v Podbieli, aby mohli autá a občania chodiť. Do ôsmich dní! V takejto rýchlosti takúto situáciu som nikde inde nevidel ešte mať vyriešenú. Čiže ja chcem za Oravu povedať, že dočasný most do ôsmich dní už aj stál a mohli po ňom autá chodiť. Čiže bolo to promptné riešenie krízovej situácie. Samozrejme, vždy je nejaká chyba, keď proste si nevšimnú starostovia a príslušná správa ciest, že ten most je v nejakom stave. Ale to sa nevedelo ani pri Strečne, pokiaľ sa neurobili dôsledné a dôkladné kontroly, ktoré jednoducho boli vo veľkých výškach. Ale jednoducho, pán Hlina, tvrdiť, že na Orave, aby ľudia si pripravovali plte a koče, je, myslím si, zasa iba váš štýl robenia divadla okolo niečoho, čo bolo do ôsmich dní vyriešené a bude ďalej riešené podľa informácií, ktoré dal pán premiér, že bude nanovo postavený úplne nový most v danej lokalite. Čiže ja chcem vyjadriť vďaku ministerstvu dopravy za promptné riešenie krízovej situácie.
P. Hrušovský, podpredseda NR SR: (2002-08-20):
P. Finďo, poslanec: Ďakujem za slovo, pán predsedajúci. Vážené panie poslankyne, vážení páni poslanci, keďže pani poslankyňa Záborská už povedala väčšinu argumentov za to, aby sme prijali zákon tak, ako ho predkladatelia predložili a ako sme ho schválili na minulej schôdzi Národnej rady, tak sa pokúsim iba pár slovami doplniť to, čo azda ešte tak všetci nevnímame. Je potrebné jednoznačne si uvedomiť, že systém zdravotného poistenia je systém poistenia zdravotného rizika a systém poistenia zdravotného rizika neznamená, že budeme poisťovať niekoho takým spôsobom, že na jednej strane vynaložíme finančné prostriedky za poskytnutú zdravotnú starostlivosť, ale na druhej strane budeme vynakladať prostriedky na rozličné administratívne úkony a na rozličné činnosti inej inštitúcie, ktoré sa robia v jej mene. Ja by som vás veľmi pekne prosil vzhľadom na to, že je pokročilý večerný čas a nebudem zdržiavať nejakými rozsiahlymi analýzami, ale veľmi pekne vás prosím, aby ste zvážili dôležitosť tejto novely. Táto novela sa konečne po mnohých rokoch úsilia pokúsila prelomiť postoj rezortu sociálnych vecí k poskytovaniu zdravotnej starostlivosti a vôbec vzťah týchto dvoch systémov, to znamená systému sociálneho zabezpečenia a nemocenského poistenia vo vzťahu k zdravotnej starostlivosti. Ja by som vás pekne prosil, aby ste nezabúdali na to, že všetci ako tu sme, sme konzumenti obidvoch týchto systémov a tu nemá nikto z nás taký pocit, ako to vyjadril pán prezident vo svojom materiáli, že by to šlo o zdvojovanie platby poistného, napríklad tým spôsobom, že na jednej strane niekto si platí zdravotné poistenie, je chorý, dostáva ako jednu dávku nemocenské poistenie a ako vecnú dávku dostáva plnenie zdravotníckych výkonov a zdravotníckych služieb. Ja sa nazdávam, že toto je nepochopenie celej podstaty. Predsa systém zdravotného poistenia nemusí zaujímať to, v akej fáze svojho čerpania alebo využívania tohto systému sa príslušná osoba nachádza. Predsa my platíme dane bez ohľadu na to, napríklad keď sme podnikatelia alebo keď vykonáva nejaká právnická osoba svoju činnosť, nikoho nezaujíma, aký má problém, jednoducho zo zákona je povinný odviesť dane, odviesť odvody a podobne. A to isté sa týka aj našich občanov, ktorí sú práceneschopní, a my musíme sa naučiť, že v čase práceneschopnosti máme aj isté povinnosti, že nemáme len práva. Takže ešte raz dovoľte, aby som vás v tomto neskorom večernom čase požiadal, aby ste boli lojálni k nám zo zdravotníctva a aby ste tento zákon podporili a schválili. Ďakujem.
Glváč, Martin, podpredseda NR SR (2017-10-10):
Ďakujem. S faktickými poznámkami nikto. Ukončujem možnosť prihlásenia sa. (Reakcie z pléna.) Áno? Pán spravodajca, nech sa páči. Pán spravodajca.
Kollár, Boris, predseda NR SR (2023-06-21):
Prosím, prezentujme sa a hlasujeme. (Hlasovanie.) Prítomných 125 poslancov, za 80, proti 17, zdržalo sa 22, 6 nehlasovali. Konštatujem, že sme schválili návrh zákona o niektorých vzťahoch súvisiacich s nájmom nehnuteľného majetku štátu. Pristúpime k hlasovaniu v druhom čítaní o zákone z 18. mája 2023, ktorým sa mení a dopĺňa zákon č. 504/2003 Z. z. o nájme poľnohospodárskych pozemkov, vrátený prezidentkou Slovenskej republiky na opätovné prerokovanie Národnou radou, tlač 1741. Dávam slovo spoločnému spravodajcovi z výboru pre pôdohospodárstvo a životné prostredie pánovi Filipovi Kuffovi, aby hlasovanie uvádzal. (Hlasovanie o zákone z 18. mája 2023, ktorým sa mení a dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov, vrátenom prezidentkou Slovenskej republiky na opätovné prerokovanie Národnou radou Slovenskej republiky , tlač 1741.)
Laurenčík, Milan, podpredseda NR SR (2021-01-12):
Pán poslanec Jozef Šimko.
Dzurinda, Mikuláš, poslanec NR SR (2015-05-28):
Chcem sa poďakovať za všetky príspevky, najmä za tie, ktoré boli slušné a konštruktívne, aj keď kritické. K štyrom konkrétnejšie. Pán kolega Viskupič, ten model sme zvolili preto, lebo sme sledovali dva ciele. Získať silného hráča, strategického investora, tak ako som hovoril vo svojom vystúpení, ktorý by aj na tom trhu s energiou v širších hraniciach, ako je iba Slovenská republika, bol užitočný. A po druhé, čo najviac peňazí. Verili sme odborníkom. Tu každý z nás môže hádzať s číslami bez toho, že by aj tušil, o čom hovorí. My sme sa spoľahli na kvalitnú profesionálnu ponuku, z ktorej vyšlo, že aj jeden, aj druhý strategický cieľ – silný hráč a peniaze  – zabezpečíme práve v takomto modeli 66 %. Druhá otázka, pán poslanec Viskupič, ja som sa opýtal verejne pána Fica, či podpísal písomný záväzok Enelu, že nebude žiadať doplatok. Asi som sa ho opýtal preto, že takú informáciu mám, chcem si ju potvrdiť. Pán poslanec Jarjabek, rád by som sa opýtal, kto sa najviac na Slovensku zaslúžil, že Slovenské národné divadlo bolo dostavané. Kolega Poliačik, oceňujem, že sa dobre orientujete v tej oblasti mantier, boli ste presný, preto som pomenoval jav Ficova mantra, tak ako som ho pomenoval. Ale, samozrejme, aj v hinduizme, aj v iných náboženstvách ten význam je vysoko pozitívny. Pán poslanec Kéry, ktože tu bol na Slovensku vo februári 2005 okrem Busha? Nebol tu aj náhodou Putin? Tak som prehliadal Východ? Pán poslanec Duchoň, samozrejme, že zlý demografický vývoj je veľkou hrozbou, ale to nič nemení na naliehavosti reforiem a na poznaní, že nič nerobíte. Nič nemeníte. Žiadnym reformám sa nevenujete. Toto bola podstata môjho vystúpenia a za túto možnosť, že som vystúpiť mohol, ďakujem.
Laššáková, Jana, podpredsedníčka NR SR (2015-05-29):
Príjemné dobré ráno, vážené panie poslankyne, páni poslanci, otváram pätnásty rokovací deň 51. schôdze Národnej rady Slovenskej republiky. Na dnešnom rokovacom dni o ospravedlnenie svojej neúčasti písomne požiadali títo páni poslanci: Michal Bagačka, Juraj Blanár, Jozef Bobík, Mikuláš Dzurinda, Dušan Galis, Monika Gibalová, Ján Hudacký, Magda Košútová, Marián Kvasnička, Ľuboš Martinák, Ivan Mikloš, Peter Muránsky, Pavol Pavlis, Svetlana Pavlovičová, Róbert Puci, Richard Raši, Zsolt Simon, Boris Susko, Peter Šuca. Na zahraničnej pracovnej ceste sú poslanci Maroš Kondrót a Janka Šípošová. Pokračujeme v prerušenej rozprave v prvom čítaní o návrhu poslankyne Evy Horváthovej na vydanie zákona, ktorým sa mení a dopĺňa školský zákon, tlač 1473. Do rozpravy sa ako jediná ústne prihlásila navrhovateľka pani poslankyňa Eva Horváthová, ale zároveň prosím pána poslanca Fronca, aby ako spravodajca zaujal miesto určené pre spravodajcov. Nech sa páči, pani poslankyňa, máte slovo. [Pokračovanie v rokovaní o návrhu poslankyne Národnej rady Slovenskej republiky Evy Horváthovej na vydanie zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov , tlač 1473.]
Glváč, Martin, podpredseda NR SR (2017-02-01):
Reakcia, pani poslankyňa Verešová, nech sa páči.
Blanár, Juraj, podpredseda NR SR (2021-11-04):
S faktickou poznámkou, pán poslanec Pročko.
Pčolinský, Peter, podpredseda NR SR (2023-06-28):
Prezentujeme sa a hlasujeme. Týka sa osobitnej cenovej regulácie liekov. (Hlasovanie.) Prítomných 141, za 72, proti 7, zdržalo sa 61, nehlasoval 1. Návrh sme schválili.
Bittó, Cigániková, Jana, poslankyňa NR SR (2020-10-13):
Ďakujem pekne. Pán predsedajúci, dajte, prosím, hlasovať o tom, že Národná rada Slovenskej republiky prerokuje vládny návrh zákona, ktorým sa mení a dopĺňa zákon č. 355/2007, tlač 306, v skrátenom legislatívnom konaní.
Paška, Pavol, predseda NR SR (2013-12-17):
Prepáčte, pán poslanec. Dámy a páni, poprosím vás, pokračujeme v rokovaní. Nech sa páči, máte slovo.
Laššáková Jana, podpredsedníčka NR SR (2015-04-15):
Nevykrikujte, pán poslanec, no!
M. Hort, podpredseda NR SR: (2008-11-27):
Slovo má pani poslankyňa Magda Košútová, nech sa páči.
Pellegrini, Peter, poslanec NR SR (2021-04-30):
Ďakujem veľmi pekne. Pán minister, ja by som mal na vás otázku a chcel by som vás poprosiť, ak by ste v reakcii mohli na ňu dať odpoveď, ak sa bude dať, pretože ste tak – a myslím, že aj ste verili tomu, čo rozprávate – hovorili o našej sebestačnosti a potrebe toho, aby sme boli schopní naozaj nakŕmiť národ aj v tých ťažkých časoch, keď by mohlo dôjsť k zavretiu hraníc a tak ďalej, uvedomili sme si to počas pandémie. Tak sa vás chcem spýtať, že či súhlasíte s legislatívou, ktorá sa chystá v tomto parlamente, prijatá má byť v máji, kedy sa majú do zákona o ochrane pred nekalými praktikami obchodných reťazcov dostať veci, ktoré budú chrániť tých, ktorí s potravinami robia kšefty a obchodujú a na nich dobre zarábajú, a prestane chrániť tých, ktorí tie potraviny na Slovenku horko-ťažko produkujú. Preto by som naozaj rád vedel, čo si o tom myslíte a či to dopustíte ako minister, aby sa napríklad za nekalú praktiku už nepovažovalo nútenie výrobcu potravín predávať reťazcu pod ekonomické oprávnené náklady. Lebo dnes je to tam ako hrubé porušenie týchto pravidiel. Tu poslanci vašej vládnej koalície to chcú dať von. Buď pozmeňujúcim návrhom, alebo už to je niekde pripravené a skryté. Tak sa vás chcem spýtať, či naozaj mienite vyhovieť tým, ktorí s potravinami obchodujú, a z väčšej časti sú to nadnárodné zahraničné obchodné reťazce, a prestanete ochraňovať tých, ktorí na Slovensku krvopotne tieto potraviny pestujú. Rád by som počul naozaj odpoveď. Stačia mi aj tri slová. Ďakujem.
Paška, Pavol, predseda NR SR (2012-11-06):
Pekný deň želám, dámy a páni. Sledoval som chvíľočku rozpravu k poslaneckému návrhu pána poslanca Viskupiča o novele zákona o rokovacom poriadku a nedá mi, aby som nereagoval. Dámy a páni, moc má množstvo príchutí a zákon, o ktorom ste tu hovorili, je obzvlášť citlivý preto, lebo nikto z nás nevie, kto, kedy a ako s tou mocou bude vedieť narábať. Aj preto táto Národná rada už generácie poslankýň a poslancov pred naším volebným obdobím prijala veľmi podľa mňa účelný a racionálny konsenzus, a to, že akákoľvek zmena v tak citlivom špeciálnom zákone sa bude realizovať len na základe širokej politickej dohody a na základe veľmi precíznej prípravy predtým, ako tieto veci prídu do pléna. Mám pocit, že naši mladí kolegovia, a to neberte ako výčitku, napriek tomu, že od začiatku tohto volebného obdobia sme si povedali, že takýto mechanizmus aj v iných citlivých ústavných veciach budeme používať, si neosvojili. A preto vám chcem povedať, že ja sa nebojím žiadnej kontroly a nikto zo SMER-u – sociálnej demokracie, a dovoľte mi byť teraz politický, pretože som členom tejto strany, sa nebojíme žiadnej kontroly. Problém je, že robíte z tém, ktoré vecne možno sú naozaj otázkou, ktorou by sme sa mali zaoberať, politiku, má, robíte, alebo chcete si na tom robiť politické body. Viete, ja som tu zažil obdobie, keď som mal koaličných partnerov, ktorí prichádzali s veľmi podobnými návrhmi. Boli to rôzne, a vy si to pamätáte, kolegyne, kolegovia, ktorí tu sedíte, vyšetrovacie komisie, odobrať mandáty, zobrať benefity, zobrať klubom výhody, ak náhodou poslanci opozície odídu, alebo ak niečo nesedí z pohľadu moci. Moc má množstvo príchutí. Chcem vás veľmi pekne poprosiť, mám pocit, že sa nám relatívne darí za tých šesť, sedem mesiacov komunikovať a že jednoducho, sme schopní aj v tak vážnych veciach, ako bola trestnoprávna imunita dnes, sa určite, alebo robíme na majetkových priznaniach, máme otvorené množstvo tém, ktoré preto, aby naozaj boli dlhodobo udržateľné, nemali účelový mocenský charakter, dotiahneme do konca. Ja vás chcem veľmi pekne poprosiť, máme grémium, máme pracovnú skupinu, poďme o týchto veciach hovoriť, ale poprosím vás veľmi pekne, neobviňujte nás. Viete veľmi dobre, že sme prijali teraz novelu rokovacieho poriadku a prijali sme len to, na čom sme sa všetci naprieč politickým spektrom dohodli. Mám tu komfortnú väčšinu, 83 hlasov. V rokoch 2006 – 2010 som mal komfortnú väčšinu s koaličnými partnermi 85 hlasov a mohli sme urobiť s tým rokovákom čokoľvek, práve s tou príchuťou moci. Ja vás chcem veľmi pekne poprosiť, vážte slová, obvinenia o tom, ako sa bojíme. Čoho sa máme báť? Poďte na pôdu grémia, poďte na pôdu pracovnej skupiny a poďme sa tam baviť, čo ak sa dohodneme, ale všetci. Lebo dnes sme my moc, vy opozícia, zajtra to môže byť opačne, o pár rokov to môže byť úplne ináč. Jednoducho, nerobme veci len v záujme našich politických bodov alebo v záujme politickej moci. Ďakujem pekne. (Potlesk a zaznievanie gongu.)
Mezenská, Helena, poslankyňa NR SR (2013-09-25):
Ja len krátko zareagujem na ten jeden impulz, pán poslanec Hlina, ktorý ste dali, a to je to volanie po tvorivosti. S ním sa v plnej miere stotožňujem aj ja, pretože od začiatku, ako som tu prišla, neviem sa stotožniť s netvorivou a neproduktívnou, nekonštruktívnou atmosférou, ktorá v tomto parlamente vládne. Polarizácia spoločnosti aj tohto parlamentu je zbytočná a každá takáto polarizácia neprináša úžitok nikomu. Nikomu. A hlavne nie občanom, pre ktorých tu všetci sme. 	Ďakujem.
Baláž, Radovan, poslanec NR SR (2018-06-19):
Termín hlasovania navrhujem zajtra o jedenástej hodine.
Solymos, László, poslanec NR SR (2012-04-04):
Sľubujem. (Potlesk.)
Laurenčík, Milan, podpredseda NR SR (2021-09-17):
Ďalšiu faktickú poznámku má pán poslanec Filip Kuffa, nech sa páči.
Zmajkovičová, Renáta, podpredsedníčka NR SR (2013-05-23):
S faktickými poznámkami sa hlásia traja poslanci. Uzatváram možnosť prihlásiť sa s faktickou poznámkou. Pán poslanec Huba.
Žiga, Peter, podpredseda NR SR (2023-11-16):
Neočakávané, áno. S faktickou poznámkou pán poslanec Dostál.
Kamenický, Ladislav, poslanec NR SR (2014-10-30):
O bode 31 zo spoločnej správy nebudeme hlasovať, nakoľko sme schválili bod číslo 34 spoločnej správy. Pán predseda, teraz budeme hlasovať o bode 8 zo spoločnej správy. Bod 8 má odporúčanie gestorského výboru schváliť, avšak upozorňujem, že v rozprave podal poslanec Petráš pozmeňujúci návrh, ktorý rieši uvedenú problematiku komplexnejšie.
Tóth, Tibor, poslanec NR SR (2010-12-07):
Ďakujem pekne, pán predsedajúci. Vážená pani premiérka, pán podpredseda vlády, dovoľte, aby som predniesol spoločnú správu Výboru Národnej rady Slovenskej republiky pre financie a rozpočet, ústavnoprávneho výboru a Výboru Národnej rady Slovenskej republiky pre hospodárstvo, výstavbu a dopravu o výsledku prerokovania vládneho návrhu zákona, ktorým sa mení a dopĺňa zákon č. 199/2004 Z. z. Colný zákon . Výbor Národnej rady Slovenskej republiky pre financie a rozpočet ako gestorský výbor podáva Národnej rade v súlade s § 79 ods. 1 zákona Národnej rady Slovenskej republiky č. 350/1996 Z. z. túto spoločnú správu. Národná rada Slovenskej republiky uznesením č. 98 z 13. októbra 2010 pridelila vládny návrh zákona, ktorým sa mení a dopĺňa zákon č. 199/2004 Z. z. Colný zákon a o zmene a doplnení niektorých zákonov, nasledujúcim výborom: Výboru Národnej rady Slovenskej republiky pre financie a rozpočet, Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodárstvo, výstavbu a dopravu. Uvedené výbory prerokovali predmetný vládny návrh v stanovenom termíne. Gestorský výbor nedostal do začiatku rokovania o vládnom návrhu zákona, ktorým sa mení a dopĺňa zákon č. 199/2004 Z. z. Colný zákon, stanoviská poslancov. K predmetnému vládnemu návrhu zákona zaujali výbory Národnej rady Slovenskej republiky tieto stanoviská. Odporúčajú pre Národnú radu Slovenskej republiky návrh schváliť s pozmeňujúcimi a doplňujúcimi návrhmi Výbor Národnej rady Slovenskej republiky pre financie a rozpočet uznesením č. 54 zo dňa 18. novembra 2010, Ústavnoprávny výbor Národnej rady Slovenskej republiky uznesením č. 81 zo dňa 15. novembra 2010 a Výbor Národnej rady Slovenskej republiky pre hospodárstvo, výstavbu a dopravu uznesením č. 67 zo dňa 18. novembra 2010. Z uznesení výborov Národnej rady uvedených pod bodom III tejto správy vyplynuli pozmeňujúce a doplňujúce návrhy. Nebudem ich čítať, sú uvedené v spoločnej správe. Je ich spolu 7. Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe, hlasovať takto: o bodoch spoločnej správy 1, 2, 3, 4, 5, 6, 7 spoločne s návrhom gestorského výboru schváliť ich. Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 199/2004 Z. z., odporúča Národnej rade Slovenskej republiky tento vládny návrh schváliť s pozmeňujúcimi a doplňujúcimi návrhmi. Predmetná správa výborov Národnej rady Slovenskej republiky o tomto návrhu bola schválená uznesením gestorského výboru č. 99 z 26. novembra 2010. Výbor určil poslanca Tibora Tótha za spoločného spravodajcu výborov. Súčasne ho poveril 1. predniesť spoločnú správu výborov na schôdzi Národnej rady Slovenskej republiky, 2. navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy. Pán predsedajúci, poprosím vás, otvorte diskusiu.
Sulík, Richard, predseda NR SR (2010-12-09):
Prosím, hlasujte, teraz. (Hlasovanie.) Prítomných 139 poslancov, hlasovalo 77 za, 62 proti, nikto sa nezdržal, nikto nehlasoval. Tento návrh bol schválený.
Figeľ, Ján, podpredseda NR SR (2012-11-30):
S ďalšou faktickou pán poslanec Pavol Abrhan.